ଏଠି ପେଟ୍ରୋଲ ଦର ଲିଟରକୁ ୧. ୪୫ ଟଙ୍କା - OTV Khabar.\nନୂଆଦିଲ୍ଲୀଃ ଦେଶରେ ପେଟ୍ରୋଲ ଦର ଯେପରି ବଢୁଛି ଲୋକଙ୍କ ଆଖିରୁ ନିଦ ହଜିଗଲାଣି। ଦେଶର ରାଜସ୍ଥାନର ଶ୍ରୀଗଙ୍ଗାନଗର ପରି ସ୍ଥାନରେ ପେଟ୍ରୋଲ ଲିଟର ପିଛା ଦର ୧୦୦ ଟପିଲାଣି। ପେଟ୍ରୋଲ ଦର କମିବା ନେଇ ସରକାର ଲଗାତାର ଆଲୋଚନା କରୁଛନ୍ତି। ହେଲେ କିଛି ଫଳ ହେଉନି।\nଶୁଣି ଆଶ୍ଚର୍ଯ୍ୟ ହେବେ, ପୃଥିବୀରେ ଏମିତି ଦେଶ ଅଛି, ଯେଉଁଠି ପେଟ୍ରୋଲ ପାଣି ମୂଲ୍ୟଠାରୁ ବି କମ୍ରେ ମିଳୁଛି। ଗ୍ଲୋବାଲ ପେଟ୍ରୋଲ ପ୍ରାଇସେଜ୍ ଏହା ଉପରେ ଲଗାତର ନଜର ରଖିଛି।\nGlobalPetrolPrices ସୂଚନା ଅନୁସାରେ ଭେନ୍ଜୁଆଲାରେ ସବୁଠାରୁ ଶସ୍ତାରେ ମିଳୁଛି ପେଟ୍ରୋଲ। ଏଠାରେ ପେଟ୍ରୋଲ ଲିଟର ପିଛା ଦର ୧ ଟଙ୍କା ୪୫ ପଇସା ରହିଛି। ୨୦୧୮ ମସିହାରେ ଏହି ଦେଶରେ ୬୭ ପଇସାରେ ଏକ ଲିଟର ପେଟ୍ରୋଲ ମିଳୁଥିଲା। ଏଠି କହି ରଖିବୁ, ଏହି ଦେଶ ଗୁରୁତର ଆର୍ଥିକ ସଙ୍କଟ ମଧ୍ୟ ଦେଇ ଗତି କରୁଛି। ତଥାପି ଏଠାରେ ଏତେ ମୂଲ୍ୟବାନ ପେଟ୍ରୋଲର ଦାମ ଏତେ ଶସ୍ତା ରହିଛି। କାହିଁକି ଜାଣନ୍ତି ? ଦେଶର ସବୁଠାରୁ ବଡ ତୈଳ ଭଣ୍ଡାର ଏଠାରେ ରହିଛି ଏବଂ ଅର୍ଥନୀତି ଖରାପ ସ୍ଥିତିରେ ଥିଲେ ମଧ୍ୟ ସରକାର ଏଠାରେ ଇନ୍ଧନ ଉପରେ ସବ୍ସିଡି ଦେଉଛନ୍ତି।\nଏଠି କହି ରଖିବୁ, ଭେନ୍ଜୁଏଲା ଉପରେ ଆମେରିକା ସମେତ ଅନେକ ବଡ ବଡ ଦେଶ ଆର୍ଥିକ ପ୍ରତିବନ୍ଧକ ଲଗାଇଛନ୍ତି। ୯୫ ପ୍ରତିଶତରୁ ଅଧିକ ତେଲ ରପ୍ତାନୀ କରୁଥିବା ଦେଶ ଘୋର ଆର୍ଥିକ ସଙ୍କଟ ଦେଇ ଗତି କରୁଛି। ଏହି ଦେଶ ନିଜ ତେଲ ବାହାରେ ବିକ୍ରି କରିପାରୁନି। ଯାହାଫଳରେ ଦେଶରେ ଭରପୂର ତେଲ ରହିଛି କିନ୍ତୁ ଲୋକଙ୍କ ପାଖରେ ଏହା ପହଞ୍ଚି ପାରୁନି। ତେଣୁ ଏଠାରେ ତେଲ ଶସ୍ତା ହେବା ସତ୍ତ୍ୱେ ଲୋକଙ୍କ ଆର୍ଥିକ ସ୍ଥିତିରେ କୌଣସି ପ୍ରଭାବ ପଡ଼ୁନି।\nସେହିପରି ଇରାନ୍ରେ ପେଟ୍ରୋଲ ଲିଟର ପିଛା ୪ଟଙ୍କା ୫୦ ପଇସାରେ ମିଳୁଛି। ତେବେ ଭେନ୍ଜୁଆଲା ତୁଳନାରେ ଏଠାରେ ପେଟ୍ରୋଲ ଦର ଅଧିକ ରହଛି। ସେହିପରି କୁଏତ୍ରେ ୨୫.୨୬ ଟଙ୍କା ରହିଛି। ଏହା ପରେ ରହିଛି ଦକ୍ଷିଣପଶ୍ଚିମ ଆଫ୍ରିକୀୟ ଦେଶ ଅଙ୍ଗୋଲା। ଆଟଲାଣ୍ଟିକ ସାଗରକୁ ଲାଗି ରହିଥିବା ଏହି ଦେଶ ଖୁବ୍ ଛୋଟଠ କିନ୍ତୁ ଏଠାରେ ରହିଛି ତୈଳ ଖଣି ଏବଂ ସୁନା ପରି ବହୁମୂଲ୍ୟ ଧାତୁ। ଏଠାରେ ପେଟ୍ରୋଲ ଲିଟର ପିଛା ଦର ରହିଛି ୧୭. ୮୨ ଟଙ୍କା। ଚୀନ ସହ ଏହାର ବ୍ୟାବସାୟିକ ସମ୍ପର୍କ ଖୁବ୍ ଭଲ ଏବଂ ଚୀନ ଏହି ଦେଶରୁ ନିୟମିତ ପେଟ୍ରୋଲ ଖରିଦ କରିଥାଏ।\nତେବେ ଏସିଆରେ ପେଟ୍ରୋଲ ଦର ସବୁଠାରୁ ଅଧିକ । ହଙ୍କଂରେ ୨୦୧୯ରେ ପେଟ୍ରୋଲ ଦର ସବୁଠାରୁ ଅଧିକ ଥିଲା। ଏଠାରେ ଲିଟର ପିଛା ଦର ଥିଲା ୧୬୩.୫୦ ଟଙ୍କା। ଏହା ପରେ ଆଇସଲାଣ୍ଡରେ ତେଲ ଦର ମହଙ୍ଗା। ଏଠାରେ ପେଟ୍ରୋଲ ଲିଟର ପିଛା ଦର ୧୩୭.୦୮। ଧନୀ ଦେଶ କୁହାଯାଉଥିବା ମେନେକୋରେ ତେଲ ଦର ରହିଛି ୧୩୫.୬୬ ଟଙ୍କା ।
